Public procurement notice: Prior Information Notice Without Call For Competition
Published: 2017-03-21
Buyer: Aarhus Kommune, Sundhed og Omsorg
Country: DK
Region: DANMARK
Contract type: Services
CPV classification: 72310000: Data processing services

Technical requirements: Med henblik på en fællesoffentlig rammeaftale om telemedicinsk infrastruktur ønsker kommuner og regioner en dialog med markedet om mulighederne for en sådan. Opdragsgiverne er stadig i en proces, som endeligt skal fastlægge rammerne for et udbud. Det kan derfor endnu ikke oplyses, i hvilket regi et udbud vil blive bekendtgjort.
Dataopsamling: Data opstår hos borger. Disse data er relevante for enten region eller kommune, som derfor opsamler dem. Af hensyn til det tværsektorielle samarbejde udstilles data endvidere over for den nationale infrastruktur, sådan at andre (regioner/kommuner/myndigheder/aktører) kan tilgå dem dér. Der indgår her elementer som sikkerhedsmodel, brugeradministration, bruger-roller, database m.m. Integrationer: Den myndighed, som opsamler data, vil have behov for systemintegrationer til andre, lokale systemer som f.eks. EPJ, EOJ o.lign.
Logistik, service og support: Data opstår hos borger, fordi borger er blevet forsynet med et telemedicinsk apparat, som skaber data eller fordi borger er blevet udstyret med mulighed for at indberette data via et (lokalt) system. For at sikre disse scenariers gennemførlighed i praksis, er det nødvendigt med visse services inden for logistik og support. Sådanne services er næppe en del af det, som skal anskaffes, men systemløsningen skal kunne integreres til eventuelle systemløsninger på logistik, service og support-områderne.
Skalering: Data opstår i varierende omfang. Den enkelte kommune/region kan ikke nødvendigvis styre eller forudse det konkrete behov. Det er derfor nødvendigt, at løsningen kan skaleres (op og ned) til det aktuelle behov.
Drift: Det antages, at hovedparten af kunderne vil ønske at få løsningen driftsafviklet hos leverandøren, eventuelt som en service. Samtidig må det antages, at nogle kunder vil ønske at kunne driftsafvikle løsningen i eget miljø.
Da de forskellige kunder antages at have lidt varierende behov, bl.a. begrundet i eventuelle allerede foretagne anskaffelser, forventes rammeaftalen at operere med et antal optioner.
I forbindelse med den tekniske dialog vil opdragsgiverne snarest offentliggøre en skitse til kravspecifikation, som kan danne grundlag for dialogen.
Udbuddet forventes offentliggjort sommeren 2017 med henblik på kontraktindgåelse primo 2018. Udbudsformen fastlægges efter den tekniske dialog.
Opdragsgiverne vil gerne i kontakt med potentielle tilbudsgivere til løsningen med henblik på en drøftelse af muligheder og udfordringer. Interesserede bedes venligst fremsende anmodning om deltagelse pr. mail senest den 27.3.2017. Sammen med anmodningen bedes man fremsende en kortfattet (maks. 1 A4-side) redegørelse for ens virksomhed og erfaringer på området.
Møder med potentielle tilbudsgivere forventes derefter afholdt i uge 16, og såfremt der er for mange interesserede, vil opdragsgiverne udvælge de virksomheder, som enten har de bedste erfaringer, eller som giver et fagligt set bredt felt af deltagere.
Man bedes venligst henvende sig til Projektchef Esben Wolf, mobil: 4185 9522 / e-mail: esw@aarhus.dk.